देवरिया। यूपी में यदि सरकार बनती है तो या तो वह भाजपा की बनेगी या कांग्रेस की। यह भविष्यवाणी भाजपा नेता लालकृष्ण आडवाणी ने उत्तर प्रदेश के देवरिया जिले में की। उन्होंने कहा कि केन्द्र सरकार सम्भवतः देश की पहली सरकार है जिसे लगभग प्रत्येक दिन सर्वोच्च न्यायालय द्वारा डांट सुननी पड़ती है। भारतीय जनता पार्टी यदि सत्ता में आती है तो भारत वर्ष में स्वराज्य को सुराज बनाकर दिखा देगी। देश में शासन नहीं वरन सुशासन होगा तथा 21 वीं शताब्दी के पूरा होने तक भारत विश्व का नम्बर एक राष्ट्र बन जायेगा। जिला मुख्यालय से करीब 25 कि मी दूर गढ़रामपुर में पूर्व प्रधान मंत्री लाल कृष्ण आडवाड़ी ने कहा कि अयोध्या में राम का मंदिर बनना चाहिए। उन्होंने लोगों से अपील की कि वे राष्ट्र हित एवं देश हित के बारे में सोचकर वोट दें।